สวัสดีค่ะ พอดีอยากจะสอบถาม คือมีเพศสัมพันธ์ วันที่ 12 กค ไม่ได้ป้องกัน หลั่งนอก พอนับดู เป็นช่วงไข่ตกพอดีค่ะ เเละได้ทานยาคุมฉุกเฉิน ไม่เกิน 4 ชั่วโมงหลังมีเพศสัมพันธ์. ปกติใช้ยาคุมฉุกเฉินค่อนข้างบ่อย เเต่ไม่เกินเดือนละ 1 ครั้ง หลังมีเพศสัมพันธ์ ผ่านมา 7 วัน ตรวจเเล้วยังขึ้น 1 ขีด เลยจะลองตรวจอีก 14 วัน ปกติ ประจำเดือนจะมาช่วง 26-29 วันที่ 26 ถ้าตรวจ เป็นวันที่ประจำเดือนจะมาวันเเรก เเละครบ 14 วันที่มีเพศสัมพันธ์พอดี เลยอยากจะถามว่า ถ้าตรวจเเละยังขึ้น 1 ขีดอยู่ เป็นผลที่เชื่อถือได้ไหมคะ ถ้าประจำเดือนยังไม่มา วันที่ 12. สค ครบ 1 เดือนที่มีเพศสัมพันธ์ เเละ 1 ขีด ก็เเสดงว่าไม่ท้องใช่ไหม เเต่ถ้า ประจำเดือนมา ก่อนวันที่ 12 ก็เเสดงว่าไม่ได้ตั้งครรภ์ถูกไหมคะ
สวัสดีค่ะ หากได้ทานยาคุมฉุกเฉินไป ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนการตรวจหาการตั้งครรภ์หลังจากที่มีเพศสัมพันธ์ไปแล้ว 7 วัน ถือว่าเร็วไปที่จะตรวจพบได้ แนะนำควรรอให้ครบ 14 วันก่อน แล้วตรวจซ้ำดูอีกครั้ง หากยังตรวจพบขึ้น 1 ขีด ก็แสดงว่าไม่น่ามีการตั้งครรภ์เกิดขึ้นค่ะ หรือหากได้มีประจำเดือนมา โดยมานาน 2-7 วัน ก็จะถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น แต่หากประจำเดือนยังไม่มาในวันที่ 26 ก.ค. แนะนำควรรอต่อไปอีก 1 สัปดาห์ เพราะยาคุมฉุกเฉินอาจทำให้ประจำเดือนมาช้าได้ แต่หากรอครบ 1 สัปดาห์แล้วยังไม่มา ควรตรวจซ้ำดูอีกครั้งค่ะ